
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 167
                                                           din 29 septembrie 2015
pentru modificarea art. 2 din Hotărârea Consiliului Local Sighişoara nr. 68 din 26 martie 2015 privind aprobarea implementării de către Municipiul Sighişoara, în calitate de partener, a proiectului „Muster” – „Multi level governance for an Integrated, Sustainable, Regional development” („Administrarea pe mai multe nivele în vederea unei dezvoltări regionale integrate şi viabile”) din cadrul Programului de Finanţare Europa pentru Cetăţeni, precum şi asigurarea fondurilor necesare implementării acestui proiect

  Consiliul Local al Municipiului Sighişoara, întrunit în şedinţă extraordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 22314/25.09.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, legea administraţiei publice locale, republicată, cu modificările şi completările ulterioare;
Având în vedere Hotărârea Consiliului Local Sighişoara nr. 68 din 26 martie 2015, prin care s-a aprobat implementarea de către Municipiul Sighişoara, în calitate de partener, a proiectului „MUSTER” – „Multi level governance for an Integrated, Sustainable, Regional development” („Administrarea pe mai multe nivele în vederea unei dezvoltări regionale integrate şi viabile”) finanţat în cadrul Programului Europa pentru Cetăţeni;
Având în vedere că partenerul lider al acestui proiect, municipalitatea din Città di Castello – Italia ne-a comunicat faptul că, municipalitatea din oraşul Gmunden - Austria este în imposibilitatea de a participa în proiect, astfel că, din bugetul total al proiectului, care este de 107.500 Euro, bugetul alocat Municipiului Sighişoara este de 10350 Euro, cofinanţarea Municipiului Sighişoara fiind de 0 Euro, sens în care, este necesară modificarea art. 2 din Hotărârea Consiliului Local Sighişoara nr. 68 din 26 martie 2015;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;
Având în vedere Raportul de specialitate nr. 22313/25.09.2015 al Biroului Achiziţii, Accesare Fonduri Europene şi Management Proiecte, prin care se propune modificarea art. 2 din Hotărârea Consiliului Local Sighişoara nr. 68 din 26 martie 2015, îndeplinindu-se prevederile legale în acest sens;
Având în vedere avizele favorabile ale comisiilor de urbanism, comerţ, socială şi juridică;
În temeiul prevederilor art. 36 alin. (2) lit. „e“, alin. (7) lit. „a“, lit. „c“ şi alin. (9), art. 45 alin. (2) lit. „d“ şi „f“ şi a art. 115 alin. (1) lit. „b“ din Legea nr. 215/2001, Legea administraţiei publice locale, republicată, cu modificările şi completările ulterioare,

HOTĂRĂŞTE:
Art. I. Se aprobă modificarea art. 2 din Hotărârea Consiliului Local Sighişoara nr. 68 din 26 martie 2015 privind aprobarea implementării de către Municipiul Sighişoara, în calitate de partener, a proiectului „MUSTER” – „Multi level governance for an Integrated, Sustainable, Regional development” („Administrarea pe mai multe nivele în vederea unei dezvoltări regionale integrate şi viabile”) finanţat în cadrul  Programului Europa pentru Cetăţeni, care va avea următorul cuprins:

“.Art.2.  Se aprobă participarea Municipiului Sighişoara la cheltuielile eligibile ale proiectului cu suma de 10350 Euro, eşalonate astfel:
· anul 2015 – suma de 2150 EUR
· anul 2016 – suma de 4200 EUR

· anul 2017–  suma de 4000 EUR.”
Art. II.  Întreaga sumă prevăzută la art. I din prezenta hotărâre, va fi decontată de către Comisia Europeană. 

Art. III.  Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Direcţia Economică şi Biroul Achizitii, Acccesare Fonduri Europene şi Management proiecte din cadrul Municipiului Sighişoara.

Art. IV. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Bontea Adrian
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;
  2 ex. Biroul Achizitii, Acccesare Fonduri Europene şi Management proiecte.

  9 ex. 

A.B.

